Cimitirul „Eternitatea” din Iași

Cimitirul „Eternitatea” este un monument istoric și cel mai mare cimitir din municipiul Iași. Istoric Cimitirul „Eternitatea” a fost înființat la inițiativa lui Scarlat Pastia, primar al Iașului și filantrop și a fost amenajat la periferia orașului, pe terenul numit „Via lui Dragoș” situat pe dealul Tătărași, teren aflat în proprietatea lui Pastia și pe care acesta l-a donat urbei. Cimitirul trebuia să înlocuiască numeroasele cimitire bisericești ale Iașului, cimitire care erau destinate a dispărea pentru a asigura salubritatea orașului și a permite sistematizarea urbană. În actul de donație primarul Pastia punea trei condiții: cimitirul să se numească Eternitatea; organizarea cimitirului să fie realizată în decurs de doi ani; municipalitatea să construiască o stradă care să lege orașul de cimitir. Deși terenul a fost donat în anul 1868, amenajările au durat mai mult de doi ani astfel încât primele înhumări au fost făcute începând cu anul 1876. La 1 septembrie a fost reînhumat aici Gaston Etiènne Soutzo, un copil de 17 luni decedat în 1873, care inițial fusese înhumat într-un cimitir de lângă una din bisericile Iașului. Cele mai frumoase și impunătoare monumente funerare din acest cimitir au fost realizate de către sculptorii pietrari Frederic Fairing (1863-1935) și Salvador Scutari (1880-1932), ambii înmormântați în același cimitir. Biserica „Sfântul Gheorghe” Biserica „Sfântul Gheorghe” din cimitirul „Eternitatea” a fost ctitorită de Scarlat Pastia, arhitectul acesteia fiind Ștefan Emilian, profesor la Universitatea din Iași. Construcția bisericii a fost realizată între anii 1872-1873. Secțiunea militară În secțiunea militară a cimitirului „Eternitatea” sunt înhumați atât soldați români, germani, ruși și francezi căzuți în Primul Război Mondial, cât și soldați români, germani și ruși căzuți în cel de-al Doilea Razboi Mondial. Cimitirul militar cuprinde morminte individuale, gropi comune și mai multe monumente construite în onoarea militarilor căzuți, aparținând diferitelor națiuni participante la cele două conflicte mondiale. Personalități înmormântate Aici sunt înmormântate numeroase personalități cum ar fi: Arhitecți George Matei Cantacuzino (1899 – 1960) Artiști Gavriil Musicescu (1847 - 1903), compozitor, muzicolog și dirijor Aristizza Romanescu (1854 - 1918), actriță Eduard Caudella (1841 - 1924), compozitor, violonist, dirijor, profesor și critic de muzică Agatha Bârsescu (1857 - 1939), actriță Aglae Pruteanu (1866 - 1941) actriță Constantin Ramadan (1896 - 1958), actor Nicolae Popa (1901 - 1962), pictor, grafician Miluță Gheorghiu (1897 - 1971), actor Nicolae Veniaș (1902 - 1978), actor Mihai Cămăruț (1904 - 1981), pictor Victor Mihăilescu-Craiu (1908 - 1981), pictor Vasile Cănănău (1910-1982), interpret de muzică populară Teofil Vâlcu (1931 - 1993), actor Sabin Bălașa (1932 - 2008), pictor, autor și regizor film Maria Schipor (1926 - 2021), interpretă de muzică populară Dumitru Crețu, compozitor, clarinetist și Dirijor la ,,Doina Moldovei'' Octavian Crețu, compozitor, violonist și Dirijor la ,,Doina Moldovei'' Generali români Mihail Cristodulo Cerchez (1839 - 1885) Scarlat Scheletti (1842 - 1913) Radu Korne (1895 -1949) Constantin Milicescu Panait Botez Ioachim Cosmita Dumitru Racoviță Istorici Gheorghe Ghibănescu (1864 - 1936) N.A. Bogdan (Nicolai Andriescu Bogdan), (1858 - 1939) Oameni de știință Vasile Conta (1845 - 1882), filosof Anastasie Fătu (1816 - 1886), medic Grigore Cobălcescu (1831 - 1892), geolog Petru Poni (1841 - 1925), chimist Emil Savini (1880 - 1929), medic Alexandru I. Philippide (1859 - 1933), filolog Petre Andrei (1891 - 1940), sociolog Radu Cernătescu (1894 - 1958), chimist Gheorghe Tudoranu (1892 - 1963), medic, decan al facultății de medicină din Iași (1942 - 1944) Ilie Matei (1895 - 1969), chimist Ștefan Procopiu (1890 - 1972), fizician Petre Botezatu (1911 - 1981), logician Visarion-Constantin Mândru Oameni politici Anastasie Panu (1810 - 1867) Mihail Kogălniceanu (1817 - 1891) Vasile Adamachi (1817 - 1892) Scarlat Pastia (1827 - 1900) George Mârzescu (1834 - 1901) Vasile Pogor (1833 - 1906) Nicolae Gane (1838 - 1916) George G. Mârzescu (1876 - 1926) Alexandru A. Bădărău (1859 - 1927) Ioan Manciuc (1929 - 1979) Emil Alexandrescu (1937 - 1992) Dumitru Nagîț (1949 - 2003) Constantin Simirad (1941 - 2021) Personalități locale Grigorie Carp (? - 1856), postelnic Maria Obrenovici (Elena Maria Catargiu), (1835 - 1876), prințesă Costache Carp (1838 - 1880), vornic Eliza Balș (1841 - 1898), contesă Constantin Langa (1829 - 1914), colonel Alexandru A. Ventonic (1904 - 1941), medic Blandina Gobjilă (1906 - 1971), învățătoare Virgil Săhleanu (1946 - 2000), inginer Vasile Mocanu (2022), deputat Gheorghe Amira Personalități religioase Calinic Dima (1834 - 1887), episcop ortodox de Huși Ieremia Dârțu (1816 - 1893), arhiereu ortodox Marcu Glaser (1880 - 1950), episcop catolic Scriitori Alexandru Lambrior (1845 - 1883) Ion Creangă (1837 - 1889) Vasile Adamachi (1817 - 1892) Nicolae Beldiceanu (1844 - 1896) Aron Densușianu (1837 - 1900) Dimitrie Anghel (1872 - 1914) Barbu Ștefănescu Delavrancea (1858 - 1918) Ana Conta-Kernbach (1866 - 1921) Garabet Ibrăileanu (1871 - 1936) George Topârceanu (1886 - 1937) Mihai Codreanu (1876 - 1957) Otilia Cazimir (n. Alexandrina Gavrilescu), (1894 - 1967) George Lesnea (1902 - 1979) Petru Culianu (1950 - 1991), scriitor Ioanid Romanescu (1937 - 1996) Aurel Leon (1911 - 1996) Vasile Constantinescu (1943 - 2004) Cezar Ivănescu (1941 - 2008) Sportivi celebri Mircea David ("Il Dio"), (1914 - 1993), fotbalist Mihai Romilă (Romilă II), (1950 - 2020), fotbalist Bibliografie Olga Rusu, Constantin Ostap, Adrian Pricop, Cimitirul "Eternitatea" Iași, Editura Cronica, Iași, 1995, ISBN 973-96440-8-2. Note Legături externe La 1875, „un loc de veci la categoria I costa 75 de galbeni“ Arhivat în 18 decembrie 2014, la Wayback Machine., 20 ianuarie 2008, Otilia Bălinișteanu, Ziarul Lumina